ලැබෙන වැටුප දෙව්මිගේ පාසල් ගාස්තුවවත් පියවා ගැනීමට නොහැකි වූයෙන් අවශ්‍ය මුදල් සොයා ගැනීමට විටින් විට ලංකාවේ ඉඩ කඩම් විකුණා දැමීමට සෙනෙවිට සිදුවිය. දිනක් පාසල නිම වී ගෙදර පැමිණි දෙව්මි ගුරුවරිය විසින් ලබාදුන් පණිවුඩයක් පියා අතට පත් කළාය. එහි වූයේ දෙව්මිට ලබාදිය යුතු ප්‍රතිශක්තිකරණ එන්නතක් ලබාදීමට දැන් කාලය එළැඹ ඇති බැවින් එය ලබාදෙන ලෙසය. ඒ අනුව එන්නත ලබාදීමට පියා කටයුතු කළද ඒ රජයේ රෝහලකින් හෝ පෞද්ගලික රෝහලකින් නොව සුබසාධක මධ්‍යස්ථානයකින් නොමිලේ ප්‍රතිකාර කරන මධ්‍යස්ථානයකිනි. එන්නත ලබාදුන් දිනයට පසුදින දෙව්මිට උණ ගැනිණ. සාමාන්‍ය උණ තත්ත්වයක් සේ  වටහා ගත් සෙනෙවිලා ඇයට පැරසිටමෝල් ලබා දුන්හ. එහෙත් දිනෙන් දිනම උණ වැඩිවන්නට විය. ඒ නිසා පෞද්ලික වෛද්‍ය ආයතනයකින් ප්‍රතිකාර ලබාගත්හ. ඒ සඳහාද විශාල මුදලක් වැය කරන්නට සිදුවිය.
පාසල නිම වී පැමිණි දෙව්මි පියා අතට පත් කළේ කුමක්ද?
ගුරුවරිය විසින් ලබාදුන් පණිවුඩයක්